|  |  |  |
| --- | --- | --- |
| Ügyiratszám: HSZ/38802/2020  A 2020. október 22-i képviselő-testületi ülés jegyzőkönyvének melléklete | Ügyintéző: | aláíró |
| Ellenőrizte: | ……………. (jegyző/aljegyző kézjegye) |
| Megtárgyalja:  (bizottságok megnevezése) | Pénzügyi és Gazdasági Bizottság  Városfejlesztési és Műszaki Bizottság |

**Előterjesztés**

**Hajdúszoboszló Város 2020-2030-ig szóló Vállalkozásfejlesztési Koncepcióról**

**Tisztelt Képviselő-testület!**

**Tisztelt Bizottság!**

Hajdúszoboszló gazdasági fejlődése szempontjából fontos cél olyan gazdasági környezet megteremtése és fenntartása, amely a meglévő vállalkozásokat hatékonyabb működésre ösztönzi, a potenciális betelepülők számára pedig vonzó befektetési célpontot jelent.

Az új Gazdaság- és vállalkozásfejlesztési munkacsoport elkészítette a 2030-ig szóló Vállalkozásfejlesztési Koncepciót, amelynek alapja egy, az elmúlt hetekben elvégzett kutatás a helyi vállalkozások működését befolyásoló problémákról és igényekről. A Koncepció hangsúlyosan kezeli a vállalkozásfejlesztés fontosságát és ennek megfelelően új elképzelések és célkitűzések születtek.

A 2021-2027-es európai uniós pályázati ciklusban várhatóan soha nem látott mértékű források érkeznek a vállalkozások fejlesztésére, ezért helyi szinten tudatos, összehangolt és konkrét vállalkozásfejlesztési lépésekre van szükség. Az önkormányzat lehetséges gazdaságpolitikai intézkedéseit összefogó anyag az előbbieket is elősegítve egy erős, több lábon álló gazdasági szerkezet alapját szolgálja, ezért kérem a képviselőtestület támogatását a dokumentum elfogadásához.

**Határozati javaslat:**

Hajdúszoboszló Város Önkormányzatának Képviselő-testülete elfogadja az előterjesztés mellékletében szereplő Vállalkozásfejlesztési Koncepciót, ezzel egyidejűleg felhatalmazza Hajdúszoboszló Város Önkormányzatának polgármesterét, hogy a koncepcióban szereplő intézkedések folyamatos végrehajtását szervezze meg és annak eredményeiről két évente tájékoztassa a képviselő-testületet.

Határidő: folyamatos

Felelős: polgármester

Hajdúszoboszló, 2020. október 22.

Tisztelettel:

……………………………

Czeglédi Gyula